Diari Oficial de la Generalitat Valenciana


Sumari del DOGV 3551, del 02-08-1999 (1999/7164)

DECRET 13/1999, de 30 de juliol, del president de la Generalitat Valenciana, pel qual s'assignen a la Presidència i a les conselleries determinades competències i es deleguen competències en els vicepresidents del Govern Valencià i en el secretari general de la Presidència.
----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1999/07/30/13/dof/vci/html**

### Dades del document

Número de DOGV
:   3551

Data del DOGV
:   02-08-1999

Secció del DOGV
:   I. DISPOSICIONS GENERALS

Número del document
:   1999/7164


Data del document
:   30-07-1999

Organisme emissor
:   Presidència de la Generalitat

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria Obres Públiques, Urbanisme i Transports
    * Conselleria Cultura, Educació i Ciència
    * Conselleria Sanitat
    * Conselleria Indústria i Comerç
    * Conselleria Agricultura, Pesca i Alimentació
    * Conselleria Medi Ambient
    * Conselleria Justícia i Administracions Públiques
    * Conselleria Educació
    * Govern Valencià
    * Presidència de la Generalitat
    * Conselleria Economia i Hisenda
    * delegació de poders
    * administració regional
    * legislació
    * repartiment de competències
    * competència administrativa

DECRET 13/1999, de 30 de juliol, del president de la Generalitat Valenciana, pel qual s'assignen a la Presidència i a les conselleries determinades competències i es deleguen competències en els vicepresidents del Govern Valencià i en el secretari general de la Presidència. [1999/7164]
  
La modificació de l'organització del Govern Valencià, duta a terme pel Decret 80/1999, de 23 de juliol, que configura el nombre i la denominació de les conselleries, fa necessari efectuar l'assignació de les competències que corresponen als nous òrgans que integren el Govern Valencià.
  
En virtut d'això, i en exercici de la facultat que estableix l'apartat b) de l'article 16, i l'article 68 de la Llei 5/1983, de 30 de desembre, de Govern Valencià,
  
DECRETE
  
Article 1
  
S'assignen a la Presidència de la Generalitat Valenciana les matèries de turisme, cooperació internacional, relacions institucionals i externes, secretariat del Govern i relacions amb les Corts i portaveu del Govern i comunicació.
  
S'assignen a la Conselleria d'Economia i Hisenda les competències en les àrees d'economia i hisenda.
  
S'assignen a la Conselleria d'Obres Públiques, Urbanisme i Transports les competències en matèria d'obres públiques, urbanisme i ordenació del territori, transports i arquitectura i habitatge.
  
S'assignen a la Conselleria de Cultura, Educació i Ciència les competències relatives a educació, investigació, política lingüística, promoció cultural, patrimoni artístic i esports.
  
S'assignen a la Conselleria de Sanitat les competències en matèria de sanitat.
  
S'assignen a la Conselleria d'Indústria i Comerç les competències en les matèries d'indústria i energia, comerç i defensa dels consumidors i usuaris.
  
S'assignen a la Conselleria d'Agricultura, Pesca i Alimentació les competències en agricultura, ramaderia, pesca i alimentació.
  
S'assignen a la Conselleria de Medi Ambient les competències en matèria de medi ambient.
  
S'assignen a la Conselleria de Justícia i Administracions Públiques les competències relatives a justícia, modernització de les administracions públiques, funció pública, emergència i interior, administració local, gestió de la unitat del cos de la policia adscrita a la Comunitat Valenciana, associacions, fundacions, col·legis professionals, registre i notariat i consultes populars i electorals.
  
S'assignen a la Conselleria d'Ocupació les competències en les matèries de foment de l'ocupació i l'economia social, formació professional ocupacional i contínua i mediació entre l'oferta i la demanda laboral.
  
S'assignen a la Conselleria de Benestar Social les competències relatives als serveis socials, acció social en els sectors de la dona, la família, el menor i les adopcions, i drogodependències.
  
Article 2
  
Es deleguen en el vicepresident primer del Govern Valencià les competències en matèria de turisme i relacions institucionals, i en el vicepresident segon del Govern Valencià les competències de la secretaria del Govern i relacions amb les Corts Valencianes, portaveu del Govern i comunicació, planificació d'estudis i la representació i defensa en judici de l'administració de la Generalitat Valenciana.
  
Article 3
  
Es delega en el secretari general de la Presidència de la Generalitat Valenciana:
  
a) L'autorització i la disposició de despeses i propostes de pagament concernents als crèdits corresponents a tots els serveis integrats en la Presidència.
  
b) L'exercici de les facultats ordinàries en matèria de contractació administrativa, dins els límits legals i pressupostaris.
  
c) L'exercici de les competències que li corresponguen com a màxim titular de l'àrea de la Presidència en matèria pressupostària, d'acord amb la Llei d'Hisenda Pública de la Generalitat Valenciana i les seues normes de desplegament i les lleis de pressupostos.
  
Article 4
  
Es delega en el secretari general de la Presidència i en els vicepresidents del Govern Valencià les facultats de nomenament i cessament del personal eventual.
  
DISPOSICIÓ ADDICIONAL
  
Les conselleries afectades adoptaran les mesures necessàries per fer efectiva l'assignació de les competències contingudes en aquest decret.
  
DISPOSICIÓ DEROGATÒRIA
  
Són derogades totes aquelles disposicions de rang igual o inferior que s'oposen al que estableix aquest decret.
  
DISPOSICIÓ FINAL
  
Aquest decret entrarà en vigor el mateix dia de la seua aprovació.
  
València, 30 de juliol de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO


Còpia Permalink ELI